 ПОСЛЕ ЧЕТРДЕСЕТ ГОДИНA
Данас живимо у времену када се полако губе праве вредности, а царују кич и плагијати. 
Зато представља велико задовољство  погледати једнu врхунску изложбу, каква је ова, ауторке мр Весне Каракаш.
Четрдесет година од завршетка академије је дуг период у сваком смислу; а посебно и толико професионално трајање, у потпуности обележено Божјим даром уметнице; исказано кроз бројна створена уметничка дела. То је ретко и несвакидашње, јер тешко је бити увек нов, пратити актуелна збивања и коментарисати их својим сликама. При томе, ауторка је увек тежила савршенству, остајала своја и била оригинална.
И данас марљиво ради на свом усавршавању, свакодневно учи и неуморно ствара цртеже /класичне као и оне у најновијој, дигиталној техници/, уља, аквареле, иконе, керамику, вајарска дела и јединствене мозаике. При томе се бави истраживањем у форми и садржају, у свим техникама, и никада није задовољна собом; знајући да је време пред њом, јер она је та која може све и то због великог талента, преданости, широког образовања и личне културе. 
Сензибилна, препоштена према другима, ценећи своје колеге, уметнике, непогрешиво прати свој пут, који је увек препун изазова. Уметница се никада није устручавала да изрази своја осећања, радост, тугу, забринутост, размишљања и да при томе, у свему томе,  постави јасно своје стваралачке циљеве. 
Њена визуелна уметност садржајно је ослоњена на искон и пружа  нам више од вербалне поруке. Свесно, а често и несвесно, непогрешиво утиче на нас да се запитамо, пронађемо себе и вратимо се правим вредностима. Дубоко је свесна да је енергија све - цео свет око нас саткан је из ње. Ови радови представљају баш то - њен извор. Свака линија, зарез, цртеж боја, форма прожети су енергетском ауром и фреквенцијом која доприноси нашем бољем емоционалном и психофизичком стању. Боја је ту да би својом вибрацијом на прототипски начин деловaла исцелитељски. Читав тоналитет, спектар боја и лазура, имају своје значење; лавиринт порука у смислу опстанка. Линија се увија, вођена прецизном руком ауторке; формира архаичне форме: спирале, обрисе, кругове, елипсе. У дибини свега је наш живот који  се састоји из мноштва засебних делова, година и деценија лутања и трагања. Али све чини складну целину 
проживљеног, под будним оком Оног и Неког. Потребно је да сагледамо сваки део посебно, проникнемо у њега, те ћемо тако променити свој поглед на живот или бар начин на који га доживљавамо. Уметница је линијама, формама и површинама успела да свлада хаос, организује детаље у складну целину, како на сликама, тако и у нама самима. Све је флексибилно, ,,покретљиво”, пуно магије, изражене енергије великом креативношћу, прво на папиру, а касније и у конкретним животним ситуацијама или кризама. Њена уметност оплемењује, покреће и чини да оживе снаге душевне енергије човека, његова  воља и мишљење.
Њена перцепција је јасна, указује на личну веру у себе, своје могућности које немају стваралачких граница. У њеним делима се исказује представа нашег света као дела космоса и његових енергетских феномена и у све то је унет осећај за праву меру и лепоту. Апстракција боја и цртежа доприноси томе да мењамо личну перцепцију и отварамо врата новом начину сагледавања уметности.
Ауторка кроз своје дело изражава снагу и одлучност да допринесе стварању лепшег и бољег света, оживљавању наде и подизању вредности на пиједестал.
Времена у којима живимо су пуна егоизма и огорчења. Енергија је једна и једина коју можемо послати једни другима. Весна Каракаш је то учинила овим својим радовима који су суштински део њеног бића и природе. То је ментални процес који код ње рађа нове идеје, ствара нове уметничке појмове и пружа право решење проблема.
Њено време тек долази, јер ће се показати да ће у предстојећим годинама бављења уметношћу, остати свежа у идејама и сликарском изразу и постати неко од кога се мора учити, како у уметности, тако и у животу. 
Хаира Јаковљевић, дипломирана историчарка уметности, чланица УЛУПУДС-а                                      
ВЕСНА КАРАКАШ  
Место рођења: Загреб
Датум рођења: 2.03.1951.
Адреса: Владимира Поповића 34, Нови Београд
Телефон: 0604845540
Мејл:barsunasta@gmail.com
Образовање 
●Магистар наука у области менаџмента у култури - Ректорат уметности у Београду, 2008,
●Дипломирани економист- Економски  факултет у Београду,1980,
●Дипломирани сликар - Факултет примењених уметности у Београду, 1977,
●X гимназија у Београду,
●Основна школа „Војвода  Мишић“ у Београду
Пројекти
Активно је учествовала и учествује у пројектима:
●УЛУПУДС-а (43. Мајска изложба  УЛУПУДС “Креативна кошница”, 2011.- Пратећи програм „Кораци времена“, 2011; Радови малог формата од 2011-2014. и др.),                      
● удружења Византија, у јуну 2015од 2001. до данас (оквиру „Српског културног колажа“, одржала је предавање о иконама, у новембру 2014,  у цркви Светог Саве, у Паризу; у оквиру Дана Србије и српске културе написала је текст „Знаци“ о винчанском писму и одржала предавање на ту тему, и одржала јавни час-радионицу мозаика малог формата  у  у јуну 2015. у цркви Светог Саве, у Паризу; као и јавни час акварела у фебруару 2016, у цркви Свете Петке, у Паризу.
● удружења „Широка стаза“, Земун, од његовог оснивањја 1996 до данас,

● Бијенала мозаика, чији је један од оснивача, од 2003. до данас,
● Балкан, културни простор без граница, чији је један од оснивача; од 2002-2006,
●у припремној фази пројекта-конференције Културна политика и уметничко стваралаштво“, одржане на Ректорату уметности, у Београду, 2004. године.
Председница је удружења СОУР, од 2015. у оквиру кога је одржала међународну озложбу икона и сакралног сликарства у српском православном центру Боготражитељ, у Београду,  крајем фебруара и почетком марта 2016, као и међународну изложбу слика у Педагошком музеју, у Београду, у априлу 2016.
Награде и признања
Добитница је низ награда, од којих су најзначајније: годишње награде УЛУПУДС-а  за мозаик за 2000. и 2007. годину, прве награде за цртеж НУБС-а  2008 године, прве награде за мозаик на ИВ Бијеналу мозаика „Симфонија у камену“, галерија СКЦ-Нови Београд, 2010. године, као и многих других награда.
Учествовала је на низ групних изложби и ликовних колонија и ово је њено тридесет осмо самостално излагање. 
Излагала је у земљи и иностранству /Бугарска, Италија, Грчка, Македонија, Француска/
Од 2009. је истакнута уметница УЛУПУДС-а.
Фрагмент из текста “Искон” историчара уметности Ђорђа Кадијевића:
“ Весна Каракаш се сама декларише као сликар чијим креацијама предстоје идеје. Карактеристичан је њен исказ из текста у коме излаже сопствену стваралачку концепцију. Тај исказ у сажетом облику гласи: моје теме су универзалне, тичу се опште тајне природе, живота и постојања у сферама физичким и духовним …
